དཔྱད་རྩོམ་ཉོ་ཚོང་གི་སྣང་ཚུལ་ནི་ལོ་ཁ་ཤས་སྔོན་ནས་བཟུང་ཛ་དྲག་ཤིན་ཏུ་ཆེ།སྔོན་གྱི་སྙན་ཞུ་ལས་གསལ་དོན།ཀྲུང་གོའི་དཔྱད་རྩོམ་ཉོ་འཚོང་གི་གཞི་རྒྱ་ནི་སྒོར་མོ་དུང་ཕྱུར༡༠ལ་སླེབས་ཡོད།ཡིན་ནའང་གསར་འགོད་པས་ཉེ་ཆར་ཤེས་རྟོགས་བྱུང་བ་ལས།དཔྱད་རྩོམ་ཉོ་ཚོང་གི་བེད་སྤྱོད་རིན་ཐང་ནི་གོ་གནས་འཕར་བ་དང་སློབ་གནས་ལེན་རྒྱུ་ལས་གཞན།སློབ་ཆེན་པའི་ཡིག་ཚད་ཁྲོད་དུ་རྒྱ་བསྐྱེད་འདུགཔེ་ཅིང་ན་གཞོན་ཚགས་པར་གྱི་གསར་འགོད་པས་བརྟག་དཔྱད་བརྒྱུད་རྒྱུས་ལོན་ཐུབ་རྒྱུར།སློབ་གྲྭ་ཆེན་མོ་ཕལ་མོ་ཆེར་སྦྱངས་འབྲས་ལེགས་ཐོན་གྱི་བྱ་དགའི་དངུལ་ནི་དཔྱད་རྩོམ་དང་འབྲེལ་བ་ཡོད་པ་མ་ཟད།མཐར་ཕྱིན་སློབ་མ་རྣམས་ཞིབ་འཇུག་སློབ་མར་ཡིག་ཚད་སྤྲོད་མི་དགོས་པར་ཞུགས་པ་དང་ཕྱི་རྒྱལ་དུ་སློབ་གཉེར་བྱེད་དུ་འགྲོ་བ་སོགས་ཀྱི་སྐབས་ལ།དཔྱད་རྩོམ་ནི་དེ་དག་དུ་ཞུགས་པར་སྒོ་ཟྭ་འབྱེད་པའི་ལྡེ་མིག་ལྟ་བུར་གྱུར་འདུགམ་གཞིར་སློབ་མའི་རིག་གཞུང་ཞིབ་འཇུག་ལ་སྐུལ་མ་བྱེད་པའི་སྲིད་ཇུས་དག་ནི་མཚམས་སྦྱོར་མཁན་གྱི་སྒོར་མོ་ལེན་པའི་ལག་ཆར་གྱུར།ཡིག་འབྲུ༥༠༠༠ཡས་མས་ཀྱི་དཔྱད་རྩོམ་ཞིག་ལ།སྤུས་ཀའི་ཐད་ནས་བཟང་ངན་གང་ཞིག་ཡིན་རུང་མཚམས་སྦྱོར་མཁན་གྱིས་ཁ་གྲགས་པ་ནས་སྒོར་མོ་བརྒྱ་ཕྲག་འགའ་ནས་སྟོང་ཕྲག་འགར་ཉེ་བའི་པར་ངོས་ཀྱི་རིན་གོང་དགོས།ཤུགས་རྐྱེན་ཆེས་ཆེར་ལྡན་པའི་དུས་དེབ་གཙོ་གྲས་ཀྱི་དཔྱད་རྩོམ་ཞིག་ལ་ཐོག་མའི་རིན་གོང་ནི་སྒོར་མོ་ཁྲི༢དགོས།